తెలంగాణలో మహిళా తహసీల్దార్ దారుణహత్య WATCH LIVE TV
World Cup 2019:  ఔటిచ్చిన అంపైర్‌కి విండీస్ బౌలర్ సెల్యూట్
దక్షిణాఫ్రికా స్పిన్నర్ ఇమ్రాన్ తాహిర్ మైదానంలో రేసర్‌లా పరుగెత్తి సంబరాలు చేసుకోగా.. శుక్రవారం పాకిస్థాన్ ఓపెనర్ వికెట్ పడగొట్టిన వెస్టిండీస్ ఫాస్ట్ బౌలర్ షెల్డోన్ కాట్రేల్ ‘సెల్యూట్’ సంబరాలతో అందరి దృష్టినీ ఆకర్షించాడు.
Samayam Telugu | Updated:
May 31, 2019, 04:39PM IST
హైలైట్స్
ప్రపంచకప్‌లో ప్రత్యేక ఆకర్షణగా నిలుస్తున్న వికెట్ సంబరాలు
పాక్ వికెట్ పడగొట్టి అంపైర్‌కి సెల్యూట్‌ కొట్టిన వెస్టిండీస్ పేసర్
ట్రెంట్‌ బ్రిడ్జ్ వేదికగా పాక్, వెస్టిండీస్ మధ్య మ్యాచ్
ఆరంభంలోనే వికెట్ చేజార్చుకున్న పాక్ ఓపెనర్ ఇమామ్ ఉల్ హక్
ఇంగ్లాండ్‌ వేదికగా తాజాగా జరుగుతున్న 2019 ప్రపంచకప్‌లో సిక్సర్లు, వికెట్లు, రికార్డులే కాదు.. బౌలర్ల సంబరాలు కూడా ప్రత్యేకంగా నిలవనున్నాయి. ఇంగ్లాండ్‌తో గురువారం జరిగిన మ్యాచ్‌లో తొలి ఓవర్‌లోనే వికెట్ పడగొట్టిన దక్షిణాఫ్రికా స్పిన్నర్ ఇమ్రాన్ తాహిర్ మైదానంలో రేసర్‌లా పరుగెత్తి సంబరాలు చేసుకోగా.. శుక్రవారం పాకిస్థాన్ ఓపెనర్ వికెట్ పడగొట్టిన వెస్టిండీస్ ఫాస్ట్ బౌలర్ షెల్డోన్ కాట్రేల్ ‘సెల్యూట్’ సంబరాలతో అందరి దృష్టినీ ఆకర్షించాడు.
WI vs PAK LIVE స్కోరు బోర్డు కోసం క్లిక్ చేయండి..!
ట్రెంట్‌ బ్రిడ్జ్ వేదికగా శుక్రవారం జరుగుతున్న ఈ మ్యాచ్‌లో ఇన్నింగ్స్ మూడో ఓవర్ వేసిన షెల్డోన్ కాట్రేల్.. ఆఖరి బంతిని లెగ్‌ స్టంప్‌కి దూరంగా వైడ్‌ రూపంలో విసిరాడు. కానీ.. ఆ బంతిని ఫైన్‌లెగ్ దిశగా తరలించేందుకు పాక్ ఓపెనర్ ఇమామ్ ఉల్ హక్ (2: 11 బంతుల్లో) ప్రయత్నించాడు. అయితే.. అతని బ్యాట్‌కి చిక్కని గ్లౌవ్స్‌ను తాకి నేరుగా వెళ్లి వికెట్ కీపర్ షై హోప్ చేతుల్లో పడింది. దీంతో.. ఔట్ కోసం బౌలర్ కాట్రేల్ అప్పీల్ చేయగా.. క్షణాల వ్యవధిలోనే ఫీల్డ్ అంపైర్ క్రిస్ గాఫనీ వేలెత్తేశాడు. వికెట్ దక్కగానే తొలుత అంపైర్‌కి సెల్యూట్‌ కొట్టిన షెల్డోన్ కాట్రేల్.. ఆ తర్వాత సంబరాలు మొదలెట్టాడు.